CELEX: 32021R2071
Language: bg
Date: 2021-11-25 00:00:00
Title: Регламент за изпълнение (ЕС) 2021/2071 на Комисията от 25 ноември 2021 година за подлагане на наблюдение на износа на определени ваксини и активни вещества, използвани при производството на тези ваксини

26.11.2021   
               
               
                  BG
               
               
                  Официален вестник на Европейския съюз
               
               
                  L 421/52
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2071 НА КОМИСИЯТА
         от 25 ноември 2021 година
         за подлагане на наблюдение на износа на определени ваксини и активни вещества, използвани при производството на тези ваксини
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/479 на Европейския парламент и на Съвета от 11 март 2015 г. относно общите правила за износ (1), и по-специално член 4 от него,
         като има предвид, че:
         
                     (1)
                  
                  
                     На 30 януари 2021 г. Комисията прие Регламент за изпълнение (ЕС) 2021/111 (2), съгласно който износът на ваксини срещу COVID-19, както и на активни вещества, включително основни и оперативни клетъчни банки, използвани за производството на такива ваксини, подлежи на условие за представяне на разрешение за износ в съответствие с член 5 от Регламент (ЕС) 2015/479 за период от шест седмици. Впоследствие, на 12 март 2021 г., Комисията прие Регламент за изпълнение (ЕС) 2021/442 (3), съгласно който до 30 юни 2021 г. износът на същите продукти подлежи на условие за представяне на разрешение за износ в съответствие с член 6 от Регламент (ЕС) 2015/479.
                  
               
                     (2)
                  
                  
                     На 24 март 2021 г. Комисията прие Регламент за изпълнение (ЕС) 2021/521 (4), който въвежда като допълнителен елемент необходимостта при разглеждането на искане за издаване на разрешение за износ да се оцени дали такова разрешение не представлява заплаха за сигурността на доставките в Съюза на стоките, обхванати от Регламент (ЕС) 2021/442. Със същия регламент Комисията взе решение временно да бъде преустановено освобождаването от обхвата на Регламент (ЕС) 2021/442 на определени държави на получаване.
                  
               
                     (3)
                  
                  
                     Регламент за изпълнение (ЕС) 2021/521 на Комисията бе приет съгласно член 5 от Регламент (ЕС) 2015/479 и се прилагаше за период от шест седмици. Впоследствие срокът на действие на въведените с посочения регламент мерки бе удължен до 30 юни 2021 г. с Регламент за изпълнение (ЕС) 2021/734 на Комисията (5).
                  
               
                     (4)
                  
                  
                     Срокът на действие както на Регламент (ЕС) 2021/442, така и на Регламент (ЕС) 2021/521, бе удължен за допълнителен период — първоначално до 30 септември 2021 г. с Регламент за изпълнение (ЕС) 2021/1071 на Комисията (6), а след това — до 31 декември 2021 г. с Регламент за изпълнение (ЕС) 2021/1728 на Комисията (7).
                  
               
                     (5)
                  
                  
                     Производството и доставките на дози от ваксини срещу COVID-19 в Съюза се увеличиха, което намали риска износът да застраши изпълнението на предварителните споразумения за закупуване между Съюза и производителите на ваксини или сигурността на доставките в Съюза на ваксини срещу COVID-19 и на техните активни вещества.
                  
               
                     (6)
                  
                  
                     Според Комисията, при сегашните обстоятелства и състояние на доставките, след 31 декември 2021 г. не е необходимо да се прилага изискването за представяне на разрешение за износ на ваксини срещу свързани с ТОРС коронавируси (вид на вируса на тежкия остър респираторен синдром (SARS-CoV) и активни вещества, включително основни и оперативни клетъчни банки, използвани за производството на тези ваксини.
                  
               
                     (7)
                  
                  
                     Запазва се обаче необходимостта за срок от 24 месеца, считано от 1 януари 2022 г., в съответствие с процедурата по член 56, параграф 5 от Регламент (ЕС) № 952/2013 на Европейския парламент и на Съвета (8), да се подлага на наблюдение износът и да се изисква декларацията за износ или реекспорт да включва допълнителните кодове по ТАРИК, посочени в приложението, както и броя на дозите (а в случай на многодозови опаковки — броят на дозите за възрастни).
                  
               
                     (8)
                  
                  
                     Това наблюдение следва да позволи на Комисията да събира допълнителни статистически данни за износа на ниво производител с оглед на своевременното установяване на: i) признаци за неспазване на предварителното споразумение за закупуване, сключено от Комисията; ii) други обстоятелства, които биха могли да застрашат сигурността на доставките в Съюза, както и iii) способността на Съюза да поема ангажименти за бъдещи дарения и да предоставя такива. Това следва да даде възможност на Комисията, когато това е оправдано, да предприема по-нататъшни действия в съответствие с изискванията на Регламент (ЕС) 2015/479, за да предотврати възникването на критична ситуация поради недостиг на тези продукти,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Следните стоки подлежат на наблюдение на износа за срок от 24 месеца от датата на влизане в сила на настоящия регламент:
               
                           а)
                        
                        
                           ваксини срещу свързани с ТОРС коронавируси (вид на вируса на тежкия остър респираторен синдром (SARS-CoV), понастоящем класирани в код по КН 3002 20 10, независимо от тяхната опаковка;
                        
                     
                           б)
                        
                        
                           активни вещества, включително основни и оперативни клетъчни банки, използвани при производството на такива ваксини, понастоящем класирани в кодове по КН ex 2933 99 80, ex 2934 99 90, ex 3002 90 90 и ex 3504 00 90.
                        
                     
            
               2.   За целите на настоящия Регламент „износ“ означава:
               
                           a)
                        
                        
                           износ на стоки от Съюза под режим износ по смисъла на член 269, параграф 1 от Регламент (ЕС) № 952/2013;
                        
                     
                           б)
                        
                        
                           реекспорт на стоки от трети държави по смисъла на член 270, параграф 1 от същия регламент, след като тези стоки са били подложени на производствени операции, включително пълнене и опаковане, на митническата територия на Съюза.
                        
                     
         
         
            Член 2
            Декларацията за износ или реекспорт на посочените в член 1 стоки включва, за посочения в същия член срок, допълнителните кодове по ТАРИК, посочени в приложението, или съответните бъдещи кодове, и в нея се посочва броят на дозите (а в случай на многодозови опаковки — броят на дозите за възрастни).
         
         
            Член 3
            Комисията публично оповестява информацията относно износa, като надлежно отчита поверителността на данните.
         
         
            Член 4
            Настоящият регламент влиза в сила на 1 януари 2022 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 25 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 83, 27.3.2015 г., стр. 34.
         
            (2)  OB L 31 I, 30.1.2021 г., стр. 1.
         
            (3)  ОВ L 85, 12.3.2021 г., стр. 190.
         
            (4)  ОВ L 104, 25.3.2021 г., стр. 52.
         
            (5)  ОВ L 158, 6.5.2021 г., стр. 13.
         
            (6)  ОВ L 230, 30.6.2021 г., стр. 28.
         
            (7)  ОВ L 345, 30.9.2021 г., стр. 34.
         
            (8)  Регламент (ЕС) No 952/2013 на Европейския парламент и на Съвета от 9 октомври 2013 година за създаване на Митнически кодекс на Съюза (ОВ L 269, 10.10.2013 г., стр. 1).
      
      
         
            ПРИЛОЖЕНИЕ
            Допълнителни кодове по Тарик
            
                        Производител
                     
                     
                        Допълнителен код по Тарик за ваксини срещу свързани с ТОРС коронавируси (вид на вируса на тежкия остър респираторен синдром (SARS-CoV)
                     
                     
                        Допълнителен код по Тарик за активни вещества (*1)
                        
                     
                  
                        AstraZeneca AB
                     
                     
                        4500
                     
                     
                        4520
                     
                  
                        Pfizer / BioNTech
                     
                     
                        4501
                     
                     
                        4521
                     
                  
                        Moderna Switzerland / Moderna Inc
                     
                     
                        4502
                     
                     
                        4522
                     
                  
                        Janssen Pharmaceutica NV
                     
                     
                        4503
                     
                     
                        4523
                     
                  
                        CureVac AG
                     
                     
                        4504
                     
                     
                        4524
                     
                  
                        Sanofi Pasteur / GlaxoSmithKline Biologicals S.A
                     
                     
                        4505
                     
                     
                        4525
                     
                  
                        Novavax
                     
                     
                        4506
                     
                     
                        4526
                     
                  
                        Valneva
                     
                     
                        4507
                     
                     
                        4527
                     
                  
                        Gedeon Richter
                     
                     
                        4508
                     
                     
                        4528
                     
                  
                        Arcturus
                     
                     
                        4509
                     
                     
                        4529
                     
                  
                        PCI Pharma
                     
                     
                        4510
                     
                     
                        4530
                     
                  
                        Други производители
                     
                     
                        4999
                     
                     
                        4999
                     
                  
               
            
                        Дружество
                     
                     
                        Допълнителен код по ТАРИК за други вещества  (*2)
                        
                     
                  
                        Всички производители
                     
                     
                        4599
                     
                  
               (*1)  Активни вещества, включително основни и оперативни клетъчни банки, използвани за производство на ваксини срещу свързани с ТОРС коронавируси (вид на вируса на тежкия остър респираторен синдром (SARS-CoV).
            
               (*2)  (**) „Други вещества“ са продукти или вещества, които няма да се използват за производство на ваксини срещу свързани с ТОРС коронавируси (вид на вируса на тежкия остър респираторен синдром (SARS-CoV), но които са класифицирани под същите кодове по КН като активните вещества.